
ESTIMATAJ LEGANTOJ. 

Jĉn do Internacia Pedagogia Revuo, kiu ree aperas, post 
dormado de pli ol unu jaro ! La malnovaj membroj eble tre miros 
vidante tiun ĉi malgrandan paperaĵon kaj 'certe ne plu rekonos en 
ĝi ĝiajn karajn, boneprizorgitajn, belajn, dikajn, interesplenajn 
antaŭintojn. Sed, ĉu longedaŭra dormado aŭ ripozado ne.malfort- 
iĝas la korpon? Ankaŭ nia kara revuo malforbĝis dum sia 
dormado. Sed nun ĝi denove vekiĝis. Estas certe ke pro la bonaj 
zorgoj de sindonaj fleganfoj, de labloremaj kunlaborantoj, Inter- 
nacia Pedagogia Revuo, baldaŭ retrovos sian antaŭan bonfdrton ; 
ĝi plifortiĝos kaj kreskados, malgraŭ ĉiamalhelpo. « Gi vivu 1 » 
estis la unuvoĉa deziro de la geinstruistoj kunvenintaj en Ant- 
verpeno dum la 7a kaj.... ĝi vivados! 

La redakcio. 


Kunvenoj de la Internacia 
Asocio de Instruistoj (I. A I ) 

DUM LA SEPA KONGRESO EN ANTVERPENO. 
UNUA KUN VEN O — M ARDON, LA 22an DE .VŬG USTO 1911. 

^eestas 59 gekolegoj. 

Sro Durieux (Francujo) malfermas la kunsidon, kaj klopodas 
por starigi la estraron de 1’ kunveno. Estas elektitaj Prezidanto : 
Sro DurieuK (Francujo) ; Sekretario : Sro Aiziere (Francujo) ; 
Helpantoj: Sro Tyck (Belgujo) kaj Sino Elsa Henkel (Germanujo). 

SroDurieux mcmorigas, ke I. A. I. estis kreita je la kongreso 
de Dresdeno en 1908 kaj konigas la nomojn de la estraro de tiu 
asocio. 

Li bedaŭras la foreston de Sroj Cart, Marechal, Romano 
Frenkel, de Sino Wapaten kaj de Sro Cejka, kasisto kaj admin- 
istranto de la Pedagogia Revuo. Gis nun nur tri numeroj de tiu 
gazeto aperis, la kvara estas presita. , 

Sro Durieux proponas, ke, laŭ la regularo cje I. A. I., oni 
anstataŭu la trionon de la komitatanoj. La sorto decidas, ke 
estos anstataŭataj Sro Avilov (Rusujo), Sro Frenkel (Rusujo), 
Sro Backheuser (Brazilio). 

Post demando de Sro Vogler (Germanujo) estas decidita, ke 
ĉiuj ĉeestantoj povos partopreni la elekton kaj la diskuton de 
ĝeneralaj aferoj. 

Estas elektitaj : Sro Christaller (Germanujo), Sro Building 
(Anglujo), Sro Backheuser (Brazilig). 

Plua komitatano Sro Jacobs (Belgujo) estas ankaŭ elektita. 

Sro Durieux montras, ke nia societo nur vivetas. 

Sro Jacobs, korespondanto de Sro Cejka, diras, ke Sro Cejka 
devis momente forlasi ĉian esperantan laboron pro troa alia 
privata okupado. 

La Prezidanto petas Sron Jacobs, ke amike li boavolu trans 
doni al Sro Ĉejka niajn dankojn por liaj antaŭaj servoj kaj niajn 
bedaŭrojn ko li ne povas daŭrigi ilin. Kiu do prenos sur sin la 
eldonon de Torgano de Tasocio ? 

Sro Camescasse (Francajo) proponas, ke almenaŭ provizore 
oni publikigu nur oficialajn dokumentojn en internacia gazeto. en 
ĵurnalo « Esperanto » ekzemple. 

Diversaj gekolegoj deziras, ke oni daŭrigu la publikadon de la 
Revuo. Sro Durieux esprimas la deziron, ke estu en ĉiu lando 
almenaŭ unu reprezentanto de la societo por ricevi ihonon kaj 
varbi novajn anojn. Estas tre maloportune, kiam nur unu homo 
posedas la adresojn de ĉiuj societanoj. 

Proksima kunveno decidos pri la eldono de nia gazeto. 

DUA KUNVENO - MERKREDON, LA 23an DE AUGUSTO, 

Prezidanto: Sro Durieux, 

Legado kaj akcepto de Traporto pri la antaŭa kunsido. 

Sro Walter-Kohli (Germanujo) salutas la ĉeestantojn je Tnomo 
cle la politeknika asocio de Anhalt, kiun li reprezentas. 

La prezidanto varme dankas nian kolegon. Korajn dankojn li 
esprimas ankaŭ al Sroj Mouton kaj Gamescasse (Francujo), kiuj 
faris mondonacon al nia asocio. 

Sro Jacobs (Belgujo) diras, ke post pripensado kaj interpar- 
olado kun diversaj kompetentaj amikoj, li eventuale akceptos la 
taskon eldoni nian revuon. Jam li kolektis precizajn sciigojn pri 
la kosto de preŝigo de nia gazeto. Li opinias, ke daŭrigila publik- 
adon de nia revuo estds tre ebla, kondiĉe, ke kelkaj el niaj 
societanoj b o n v o 1 u f ir m e p r o m e s i s e n di regule 
artikolojn aŭ sciigojn. 

Li legas leteron, kiun li ricevis jam de longe de Sro Cejka, en 
kiu estas montrita, kiel oni povas kunlabori al la revuo. 

Sro Jacobs tuj estas elektita. unuanime helpa kasisto kaj helpa 
administranto de la gazeto. 

La ĝenerala sekretario, je V nomo de T prezidanto, petos Sron 
Cejka, ke li transdonu al Sro Jacobs la dokumentaron de la 
societo. 

Promesis sendi regule ĉiudumonate artikolon al Sro Jacobs, 444, 
Boomsche Steenweg, Antverpeno, Belgujo : 

Sro Osk. Melzer, Annaberg. Str. 247. Chemnitz, German- 
ujo. 

Sro A i z i e r e , Rue de Berlin, Alfortville, Francujo. 

Dro Ru d y Raleigh, N. C. Usono. 

Sro Camescasse, 1^^^, Rue Lallier, Parizo. 

Sro Durieu x,. Rue de Bouvines, Lille, Francujo. 

Sio Durieux klopodos, por ke la nunaj decidoj estu publikigitaj 
en Franca Esperantisto. 

Li prezentas specimenon de internacia diplomo por lernantoj. 
Gin oni povas ricevi de la Franca Esperantista Societo, 33, rue 
Lacepede, Parizo, sendante respondkuponon. 

Post mallonga paroladeto de Sro Camescasse pri la inicialilo 
matematika, kies eltrovanto li estas, la kunveno estas fermata. 

La prezidanto .* Durieuk^ La sekr^tario : Aiziere. 

SKOTA EDUKADO. 

En Skotlando ekzistas leĝo kiu devigas infanojn ĉeesti la lern- 
ejon de la aĝo de kvin ĝis dekkvar. Gis la nuna tempo ne estis 
deviga ĉeestado ĉe lernejo post tiu aĝo. Kaj pro tio, unu el la plej 
urĝaj problemoj edukadaj en Skotlando estas tiu rilate al la 
gejunuloj, kies edukado finiĝas tute, atinginte la aĝon de deĥkvar 
jaroj, kiuj ne iras al la Supera aŭ altgrada lernejo, kaj kiuj aŭ ne 
povas ĉeesti iajn vesperajn klasojn en lernejo pro la labŭro pri 
kiii ili sin okupas dum la tago, aŭ ne volas zorgi plu pri edukado, 
eble pro tio, ke ne estas influo, publika aŭ privafa, kiu igas ke ili 
ĉeestu la vesperlernejon. 

Estas aro da gejunuloj, inter la aĝoj de dekkvar kaj dekok kiu 
nuntempe estas la plej nezorgata patto de la Skota loĝantaro. 
Kaj tamen la plej grava aĝo estas ĝuste tiu sama aĝo, de dekkvar 
ĝis dekok. Tiui ĉi estas la jaroj etendeblaj kaj impreseblaj en la 
vivo de junulo aii junulino. Tamen, malfeliĉe, dum tiuj saniaj jaroj 
oni permesas ke la skotaj gejunuloj eniru sencele en la labor- 
mondon. Ofte la junuloj komencas la stratkomercon, kun ĝia 
sencela celo, kaj poste oni aŭdas de la policestro ke du trionoj 
de la stiatkomerculoj en kelke da niaj urboj sin trovas ĉiujare 
en la juĝejo. Knaboj estas permesataj forlasi la lernejon, milope, 
por fariĝi laborantoj en butikoj, portantaj komerĉajojn, k. c., kaj 
je la aĝo de dekses aŭ deksep, kiam ili estas tro maljunaj por 
tiu-ĉi laboro, ili revenas en la labormondon sen metio. Knaboj 
kaj knabinoj estas permesataj iri centope kaj milope, en okupon 
sen celo, kaj ankaŭ en ĉian laboron por vifoj kaj virinoj. La 
sekvo, kompreneble, estas, la formado de multe da senokupatoj, 
kaj multe da senokupuloj. 

Feliĉe, per la Skota Edukada Leĝo de 1908, la Edukadestroj en 
Skotlando havas la rajton kaj povon por devigi gejunulojn ĉeesti 
la lernejon, (eble vespere), ĝis la aĝo de dek sep. Ĝis nun la 
estroj ne deziris uzi tiujn povojn. Tamen, tiun ĉi jaron, la 
Glasgovaj Edukadestroj decidis efektivigi la leĝon pri deviga 
ĉeestado, almenaŭ rilate al multe da gejunuloj. En Skotlando sin 
trovas en ĉiuj elementaraj lernejoj plej maljuna klaso, nomita la 

« Qualifying » ®kzamenota) klaso. Kiam infano pasigis, ni dirŭ, 
ses monatojn en tiu ĉi klaso, je la fino de tiu tempo ĝi devas 
sukcesi je ekzameno. Tiuj kiuj sukcesas, estas permesataj iri al la 
pli altaj klasoj, nomitaj la « Supplementary » (Aldonitaj^ Klasoj, 
aŭ, laŭvole, ili povas ĉeesti altgradan lernejon. La laboro en 
tiuj ĉi «Supplementary » Klasoj estas diversa — ofte dependas 
de tio, ĉu la kvartalo estas komerca aŭ laborista. Sed en ĉiuj tiuj 
klasoj oni konigas al la geinfanoj, la britan literaturon, kaj 
samtempe iDstruas al ili pri la kreskado de la gravaj institucioj 
en la lando, kiel la parlamento, k. c.t kaj tiamaniere, oni larĝigas 
la fundamenton de la edukado kaj igas ke la geinfanoj poste 
fariĝu pli indaj urbanoj kaj regnanoj. 

Kaj tial la Glasgovaj Edukestroj decidis ke ĉiuj infanoj, kiuj 
forlasos la lernejonjela aĝo de dekkvar, ne pasiginte almenaŭ 
unujaron en la « Supplementary » Klaso, estos devigataj ĉeesti 
la vesperlernejon ĝis la aĝo de deksep. Post kelke da jaroj, la 
sekvo de tiu ĉi decido pri la gejunuloj skotaj, aŭ almenaŭ glas- 
govaj, estos gravakaj, mi kredas, bonega. Eble la bona sekvo 
estos: laboristoj pli lertaj, kaj urbanoj kun pli larĝa vido de 
aferoj. Kompreneble, tiu ĉi deviga vespera edukado estas nur 
eksperimento, kaj certe ne la plej bona metodo, ĉar la plimulio 
da edukistoj en Skotlando scias ke la mfano kiu laboris dum la 
tuta lago, je la fino de la tago ne estas sufiĉe vigla por la vesper- 
lernejo. La plej bona metodo, do, eble la estonta metodo, estus la 
duontaga laboro kaj la duontaga lernejo, tute ne trudante la lern- 
ejon al la vesperaj horoj. 

DAVID KENNEDY, M. A. 

134, Ingleby Drive, 

Glasgow, 

ScOTLAND. 


E1 historio de la Bohema popola lernejo. 

Bohema lernejo elementara koncerne la disvastigadon de la 
kulturo certe povas egalije la popolaj lernejoj de Tokcidentaj 



— 6 — 


nacioj. Sed por nacia lernejo bohema ne estas la politika situacio 
en Aŭstrio favora. La Bohemoj estas devigataj preskaŭ por ĉiu 
nacia lernejo konduki persistan politikan batalon. 

Hodiaŭa popola bohema lernejo komencis la 8-an de Septembro 
de la jaro 1848, kiam estis donita la regna ordono, ke en ĉiuj 
elementaraj lernejoj oni devas instrui en lingvo nacia. En la jaro 
1855 esfis donita la lernejo elementara sub la administrado de 
la katolika eklezio. Per fundamentaj ŝtataj leĝoj publikigitaj la 
31-an de Decembro de la jaro 1867 estis proklamita la popola 
lernejo kiel interkonfesia. Per regnaj leĝoj publikigitaj la-S^-an 
de Majo de la jaro 1868 estis liberigita lernejo de katolika eklezia 
administrado kaj estis donita al ĝi ĝis nun ekzistantan planon 
por la instruado. La parlemento proprigis al si la rajton fari la 
lernejajn leĝojn, kvankam ĉi tiu rajto konvenis ĝis nun al la 
landaj parlamentoj. Tiamaniere fariĝis de tiu tempo tre malfacila 
por negermanaj nacioj en Aŭstrio doni al la popolaj lernejoj 
nacian karakteron. 

Laŭ ĉi tiuj novaj leĝoj ekzistas 1-8 klasa popola lernejo, en kiu 
laŭeble estas la lernantoj dividitaj laŭ la sekso. Post la element- 
ara lernejo sekvas tri klasa lernejo burĝa por kuaboj eĉ knabinoj. 
La vizito lerneja estas deviga kaj daŭras de la 6a ĝis 14a jaro de la 
aĝo.-Pri la lernejaj konstruaĵoj kaj ĉiuj bezonoj lernejaj zorgas 
ĉiu komunumo mem. La salajron al la instruistoj pagas la lando. 
Laŭ la leĝoj publikigitaj la 19-an de Februaro de la jaro 1870 
oni devas konstrui la lernejon ĉie, kie dum kvin jaroj estas ĉiam 
meznombre 40 infanoj, kiuj havas la devon vizitadi la lernejon. 
Se estas en lernejo 80 infanoj, oni devas malfermi novan klason. 
Krom la elementaraj lernejoj ekzistas la infanaj ĝardenoj, kiujn 
vizitadas la infanoj de 4 ĝis 6 jaraj. 

Laŭ la sumigo de la popolo en la jaro 1900 konvenas unu 
elementara lernejo al 1754 Bohemoj en Bohemujo, 964 Bohemoj 
en Moravio, 1110 Bohemoj en Silezio kaj 31160 Bohemoj en 
Malsupra Aŭstrio ! La institutoj por la instruistoj, kiuj havas la 
tipon de la mezgradaj lernejoj, estas en la landoj de la korono 
bohema 16kun bohemlingva instruado. En Bohemujo ekzistas 12, 
en Moravio 4, en Silezio neniu. 

Ofie okazas, ke la komunumo, kiu havas la estradon kun 
germana plimulto, ne volas konstrui la boheman, kvankam ĝi 
tiel agas kontraŭ la leĝoj. Tiamaniere la Bohemoj estis devigataj 
helpi alsimem. En tio ĉi restos la Bohemoj ĉiam la ekzemplo 
de la nacia oferemo. Oni batalas precipe por la bohema lernejo 
elementara. En le jaro 1881 estis fondita la lerneja societo nomita 
« Ustredni Matice Ŝkolska », kiu el la monaj sumoj kolektitaj 
inter la bohema popolo fondas la necesajn bohemajn lernejojn. 

Se post kelke da jaroj la liombro da bohemaj lernantoj pruvos, 
ke la lernejo estas bezona, estas la komunumo per jurista proceso 
devigata la boheman lernejon konstrui. Multegaj bohemaj lern- 
ejoj elementaraj, burĝaj kaj mezgradaj estis liamaniere fonditaj. 
En Vieno tiu ĉi tasko plenumas la societo « Komensky », kiu fondis 
en Vieno per privataj monaj kolektoj jam 6 bohemajn lernejojn 
elementarajn. Jam tre ofte estis pruvita la neceso de la bohemaj 
lernejoj en Vieno, sed la registaro ne havas la kuraĝon, p©r 
devigi la vienan komunumon plenumi tian ĉi devcn. 

Alie la leĝoj de la jaroj 1868 kaj 1869 al bohemaj lernejoj element- 
araj eksterordinare utilis. Dank’al ĉi tiujTeĝoj apartenas nune la 
landoj de la korono bohema (Bohemujo, Moravio kaj Silezio) laŭ 
la statistiko al la plej kulturaj landoj en Aŭstrio. Kontraŭe en 
Polujo, kieestas aŭtonomio koncerne lernejajn aferojn, estas plej 
granda procento da analfabetuloj. Sed nia registaro ĉirkaŭ la 
jaro 1863 estis progresema, nune bedaŭrinde estas klerikala. Pro 
tio la registaro jam kelkefoje penis la liberalajn leĝojn de la jaroj 
1868 kaj 1869 aliformigi kaj kulturon de la popolo malaltigi. La 
registaro jam pli ofte proponis la malaltigon de la ferneja vizitado 
de 8 jaroj ĝis 6 jaroj. Ankaŭ la klerigon de Tinstruistoj ĝi penis 
malaltigi. Dank’al Dio, preskaŭ ĉiuj ĉi liuj provoj ne prosperis. 
Sed tamen estas hecese konstante maldormi, ĉar la deziro de nia 
registaro sufoki la kulturon de la popolo, estas konstanta pli kaj 
pli kreskanta. 

ANTONIN VALOUŜEK, 
Medlandky (u Brno), 
Moravio (Aŭstrio). 



DIVEBSAJ SCIIGOJ. 

La estraro de 1. A. I. sciigas ke nur tiuj personoj, kiuj pagis 
sian kotizaĵon por Ja jaro*912 al la nuna kasisto Sro J. Jacobs, 
Boomsche Steenweg, 444, Antwerpen, Belgujo, estas membroj de 
tiu asocio kaj rajtas ricevi senpage ĝian oficialan organon 
I. P. R. Cion, kion oni sendis aŭ ankoraŭ sendos, ĉu mono, ĉu 
artikoloj aŭ libroj, al la antaŭa kasisto, Sro T. Ceika en Bvstrice- 
Hostyn, MoraviO; x\ŭstrio, estas perdita por I. A. I. kaj I. P. R., 
ĉar li volas absolute ne nion transdonl alSro ]. Jacobs kaj eĉ ne 
kredas necese respondi al la diversaj oficialaj' petoj senclitaj de 
I. A. I. Tia agmaniero estas tute nekomprenebla de ĉiuj kiuj 
konas Sron Cejka. La estraro de I. A. I. esperas ke pro tio 
oni ne malkonfidos nian asocion kaj ke oni klopodos kun ĝi 
ankoraŭ pli forte por kontraŭbatali tiun malhelpantan agon. 
I. A. I. esperas certe ricevi la realiĝon de la antaŭaj membroj 
kaj demultaj aliaj gekolegoj. 

Ordinaraj membroj pagas ĉiujare 1 Sm. (fr. 2.50); propagand- 
uloj almenaŭ ĉiujare 4 Sm. (fr. 10); donaculoj almenaŭ ĉiujare 
10 Sm. (fr. 25). I. A. I. akceptas dankeme ĉiujn donacojn, kiuj 
helpas ĝian agadon. 

N.-B. — La estraro de I. A. I. insiste petas la tutmondan 
ĵurnalaron represi tiun ĉi sciigon. 

La administranto de I. P. R. faras alvokon al ĉiuj membroj 
sendi kiel eble plej ofte artikolojh por ĝi; nur tiamaniere la 
revuo vivados. 

Avizoj de la redakcio. Nepresitajn manuskriptojn ni 
resendas nur liam, se oni aldonis poŝtpagon por resendo. — La 
redakcio konservas por si la rajton korekti laŭ bezono la manus- 
kriptojn. —'^R»pf‘esoj kaj tradukoj de niaj artikoloj estas permes- 
ataj, se ili ne estas speciale rezervitaj. Sed oni ĉiam citu nian 
revuon kaj sendu al ni, se eble, almenaŭ 1 ekzempleron de la 
tradukaĵo aŭ represaĵo. —- En la fako « Bibliografio » estos 
registrataj nur tiuj ĝĉizetoj aŭ libroj, en kiu ajn lingvo, de kiuj 
venis almenaŭ 1 ekzemplero. — La redakcio respondas letere aŭ 
poŝtkarte nur tiam, 'sfe oni aldonis por la respondo internacian 
respondkuponon aŭ respondkarton. 

Oni ne juĝu nian revuon sole laŭ ^tiu ĉi kajero. Gi tute ne 
prezentas efektiviĝon de nia idealo! Gi ^stas nur provo, sufiĉe 
rapide redaktita por doni kiel eble plej paldaŭ sciigojn pri la 
definitiva refondo de nia. asocio.kaj ĝia or^no. 


